| *Pilularia globulifera* |
| --- |
| Lámina de *Pilularia globulifera* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Pteridophyta |
| Clase: | Polypodiopsida |
| Orde: | Salviniales |
| Familia: | Marsileaceae |
| Xénero: | *Pilularia* |
| Especie: | ***P. globulifera*** |

 |
| Nome binomial |
| ***Pilularia globulifera***L. 1753 |
| Sinonimia |
| *Véxase o texto* |

***Pilularia globulifera*** é unha especie de pteridófita (fentos ou fieitos) da clase das polipodiópsidas, orde das salviniales e familia das marsileáceas, unha das cinco integradas do xénero *Pilularia*.

Taxonomía
---------

### Descrición

A especie foi descrita en 1753 por Linneo na páxina 1100 do Tomo II da súa obra *Species Plantarum*.

### Etimoloxía

Para a do xénero, véxase *Pilularia*.

O epíteto específico, *globulifera*, está formado polos elementos *globul*- e -*fera*, unidos por un -*i*- epentético. Ambos os elementos derivan do latín, o primeiro de *globulus*, "pequeno corpo esférico", e o segundo de -*fera*, forma feminina de -*fer*, sufixo derivado do verbo *ferre*, "levar". Literalmente, "que leva pequenas esferiñas", en alusión aos seus esporocarpos esféricos.

### Sinónimos

Ademais de polo protónimo acuñado por Linneo, e actualmente válido, a especie coñeceuse tamén polos sinónimos:

* *Calamistrum globuliferum* (L.) Kuntze
* *Pilularia globulifera* f. *submersa* Glück
* *Pilularia globulifera* f. *terrestris* Glück
* *Pilularia natans* Mérat
* *Pilularia sessilis* St.-Lag.

Características
---------------

*Pilularia globulifera* ten as frondes (follas) delgadas, cilíndricas, parecidas a xuncos, de até 8 cm de altura, que teen forma de *báculo de bispo* cando son novas ao despregárense. Ten un esporocarpo de 4 cámaras en forma de chícharo, de aproximadamente 3 mm de diámetro. Cada cámara fórmase a partir dunha folla modificada e conténe varios soros con megasporanxios e microsporanxios. Polo tanto, a especie é heteróspora.

Hábitat e distribución
----------------------

### Hábitat

Medra na lama nas marxes de lagos, estanques e cursos de augas con correntes lentas, nos que está mergullada durante polo menos unha parte do ano. No seu hábitat en augas pouco profundas, nas marxes dos estanques ou en pasteiros húmidos, parece crecer bien en lugares espidos onde ten pouca competencia.[] As súas poboaciónes varían moito dun ano para outro; ás veces "desaparece" dun sitio, para volver a aparecer alí moitos anos despois.

### Distribución

É unha especie propia de Europa occidental.

Usos
----

Pódese cultivar en "xardíns de pantanos" o nos estanques dos xardíns.

Estado de conservación
----------------------

A Unión Internacional para a Conservación da Natureza e dos Recursos Naturais (UICN), aínda que a tendencia demográfica é decrecente, e o seu declive na extensión e calidade do hábitat, cualifica o status desta rara especie como *LC* (pouco preocupante) xa que a súa área de distribución é moi grande, e a especie é moi resistente porque as súas esporas poden permanecer no chan durante moitas décadas, polo que é improbábel que se clasifique nalgunha das categorías ameazadas. Porén, precísanse máis investigacións e seguimento sobre as súas subpoboacións existentes e os seus hábitats.

Galería
-------

* Aparato reprodutor e esporocarposAparato reprodutor e esporocarpos
* Mesturada con outras especiesMesturada con outras especies
* Detalle das frondesDetalle das frondes
* Frondes emerxendo da augaFrondes emerxendo da auga
* Esporocarpos maduros na base das frondesEsporocarpos maduros na base das frondes
* Nunha charca secaNunha charca seca

Notas
-----

1. 1 2 3  Christenhusz, M. Lansdown, R. V. Bento Elias, R. Dyer, R. Ivanenko, Y. Rouhan, G. Rumsey, F. & Väre, H. (2017): *Pilularia globulifera*] na *Lista vermella* da UICN. Versión 2020-3. Consultada o 17 de marzo de 2021.
2. 1 2  *Pilularia globulifera* L. no GBIF. Consultado o 17 de marzo de 2021.
3. ↑  Font Quer, P. (1993): *Diccionario de botánica. Tomo I*. Barcelona: Editorial Labor, S. A. ISBN 84-3350-076-7, pp. 530 e 464, respectivamente.
4. ↑  Lockton, A. J. "*Pilularia globulifera*". *BSBI Species account*. Botanical Society of the British Isles. Consultado o 17 de marzo de 2021.
5. ↑  Stace, C. A. (2010). *New Flora of the British Isles* (Third ed.). Cambridge, U.K.: Cambridge University Press. ISBN 978-0-5217-0772-5.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pilularia globulifera Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Pilularia globulifera*** |

### Outros artigos

* Catálogo galego de especies ameazadas
* Salviniales
* Marsileáceas
* *Pilularia*

|  |  |
| --- | --- |
| Control de autoridades | 
* Wd: Q299246
* EBID: ID
* LCCN: sh2008003648
* MAG: 2779056922

 |

|  |  |
| --- | --- |
| Identificadores taxonómicos | 
* APNI: 66307
* BioLib: 3170
* Dyntaxa: 1241
* EOL: 6081843
* EPPO: PIKGL
* EUNIS: 150012
* GBIF: 3913526
* iNaturalist: 63840
* IPNI: 303200-2
* IUCN: 167887
* NBN: NBNSYS0000002089
* NCBI: 49509
* POWO: ID
* Soortenregister: 118353
* TAXREF: 113547
* Tela Botanica: 49451
* Tropicos: 26613474

 |

|  |  |
| --- | --- |
| Identificadores | 
* UMLS: C1083191

 |